Termékleírás nem kisebb jelentőségű módosításának jóváhagyására irányuló kérelem közzététele a mezőgazdasági termékek és élelmiszerek minőségrendszereiről szóló 1151/2012/EU európai parlamenti és tanácsi rendelet 50. cikke (2) bekezdésének a) pontja alapján

(2020/C 395/06)

Ez a közzététel az 1151/2012/EU európai parlamenti és tanácsi rendelet (1) 51. cikke alapján jogot keletkeztet a módosítási kérelem elleni felszólalásra, amely a közzététel időpontjától számított három hónapon belül tehető meg.

AZ OLTALOM ALATT ÁLLÓ EREDETMEGJELÖLÉSEKHEZ/OLTALOM ALATT ÁLLÓ FÖLDRAJZI JELZÉSEKHEZ KAPCSOLÓDÓ TERMÉKLEÍRÁS NEM KISEBB JELENTŐSÉGŰ MÓDOSÍTÁSÁNAK JÓVÁHAGYÁSÁRA IRÁNYULÓ KÉRELEM

Az 1151/2012/EU rendelet 53. cikke (2) bekezdésének első albekezdése szerinti módosítás jóváhagyására irányuló kérelem

„Volailles d’Ancenis”

EU-szám: PGI-FR-0167-AM02 – 2019.10.15.

OEM ( ) OFJ (X)

1. Kérelmező csoportosulás és jogos érdek

Les Fermiers du Val de Loire Boulevard Pasteur BP 50262 44158 Ancenis Cedex FRANCE E-mail: fermiersduvaldeloire@terrena.fr

A „Les Fermiers du Val de Loire” társulás azokat a gazdasági szereplőket tömöríti, akik részt vesznek a „Volailles d’Ancenis” OFJ-vel ellátott baromfi tartásával és levágásával kapcsolatos tevékenységekben, ezért jogosult e kérelem benyújtására.

2. Tagállam vagy harmadik ország

Franciaország

3. A termékleírás módosítással (módosításokkal) érintett rovata

☐ A termék elnevezése

☒ A termék leírása

☒ Földrajzi terület

☒ A származás igazolása

☒ Az előállítás módja

☒ Kapcsolat

☒ Címkézés

☒ Egyéb: kérelmező csoportosulás, nemzeti követelmények, ellenőrzések

4. A módosítás(ok) típusa

☐ Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető módosítása

☒ Bejegyzett OEM vagy OFJ termékleírásának az 1151/2012/EU rendelet 53. cikke (2) bekezdésének harmadik albekezdése szerinti, kisebb jelentőségűnek nem tekinthető oly módon történő módosítása, amelyre vonatkozóan nem tettek közzé egységes (vagy azzal egyenértékű) dokumentumot

5. Módosítás(ok)

5.1. „A termék leírása” rovat

A bejegyzési dokumentum „A termék elnevezése és a termék típusa” rovatának alábbi rendelkezését:

— „Ancenis-i csirke — Fehér csirke (hasított test+darabolt részek) — Sárga csirke (hasított test+darabolt részek) — Fekete csirke

— Ancenis-i gyöngytyúk (hasított test+darabolt részek)

— Ancenis-i pulyka

— Ancenis-i kappan

— Ancenis-i jérce — Fehér jérce — Sárga jérce”

A bejegyzési dokumentum „Termékleírás – 3.1. A termék leírása” rovatában szereplő „3.12. A hasított testek jellemzői” pont alábbi rendelkezését:

„A zsigerelt, belsőségek nélküli hasított testek minimális tömege: Minimális tömeg: Csirke : 1 000 g Gyöngytyúk : 850 g Pulyka : 2 300 g Kappan : 2 500 g Jérce : 1 600 g”

A bejegyzési dokumentum „Termékleírás – 3.1. A termék leírása” rovatában szereplő „1. Minimális vágási életkorok” pont alábbi rendelkezését:

„Az ANCENIS-i háztáji baromfifélék minimális vágási életkorai megfelelnek a baromfitenyésztési címkére, a „Label volailles”-ra vonatkozóan a Mezőgazdasági Minisztérium által kidolgozott hivatalos szakmai leírásokban meghatározott minimális vágási életkoroknak.”

törölték, és helyükbe az alábbi rendelkezések léptek a termékleírás-tervezetnek „A termék leírása” című rovatában:

„A »Volailles d’Ancenis« (ancenis-i baromfi) a tyúkalakúak rendjébe tartozó madarakat jelöl. A szárnyasok különböző családokhoz tartoznak és többféle típusú állatot foglalnak magukban:

— csirke, jérce, kappan,

— gyöngytyúk, gyöngykappan,

— pulyka.

Mindannyian lassú növekedésű, igénytelen fajtáktól származnak, ami hosszú tenyésztési időt és az ivarérettséghez közeli korban történő vágást tesz lehetővé, és ezáltal optimális minőséget biztosít (a húsosság és az érzékszervi tulajdonságok szempontjából).”

„A termeléstől függően a késztermékek jellemzői a következők:

Minimális tömeg zsigerelve és belsőségek nélkül A hús és a bőr színe A lábak színe Csirke 1 kg Sárga vagy fehér Fehéressárga vagy fekete Gyöngytyúk 0,850 kg Bézs Fekete Kappan 2,5 kg Sárga vagy fehér Sárga vagy fehér Gyöngykappan 1,4 kg Bézs Fekete Jérce 1,6 kg Sárga vagy fehér Sárga vagy fehér Pulyka (kizárólag nőstény) 2,3 kg Sárga vagy fehér Fekete

A különböző rendelkezéseket törölték és azok helyébe új, formailag átdolgozott, de a zsigerelt és belsőségek nélküli hasított testek minimális tömegére és a fenotípusokra („A hús és a bőr színe” és „A lábak színe” oszlop) vonatkozó követelményeket megtartó rendelkezések léptek. Az ebben a rovatban történt érdemi módosítást az jelenti, hogy a „Volailles d’Ancenis” OFJ-vel jelölhető fajták kiegészültek a gyöngykappannal.

Ez a termék hagyományosan részét képezi a „Volailles d’Ancenis” OFJ földrajzi területén lévő állattartó gazdaságok ünnepi baromfikínálatának. Az évek során egyre nagyobb jelentőségre tett szert. Több mint 20 éve évente 10–20 ezer gyöngytyúkot nevelnek a régió gazdaságaiban és megközelítőleg ugyanennyit értékesítenek. Ezeket a herélt gyöngykakasokat az évvégi ünnepekre történő értékesítés céljából tartják. Tenyésztésük és a tartási gyakorlatok hasonlóak a „Volailles d’Ancenis” alá tartozó kappan (herélt kakas) és gyöngytyúk esetében alkalmazottakhoz. Ezután – csakúgy, mint a többi engedélyezett fajta esetében – a fajta jellemzőinek ismertetése következik, vagyis a fenotípusok, a minimális tömeg és annak megjelölése, hogy lassú növekedésű, igénytelen fajtákról van szó.

A darabolásra engedélyezett fajok felsorolása esetében törölték a bejegyzési dokumentum „A termék elnevezése és a termék típusa” című rovatának a darabolásra engedélyezett fajokat meghatározó alábbi rendelkezését:

— „Ancenis-i csirke — Fehér csirke (hasított test+darabolt részek) — Sárga csirke (hasított test+darabolt részek) — Fekete csirke

— Ancenis-i gyöngytyúk (hasított test+darabolt részek)

— Ancenis-i pulyka

— Ancenis-i kappan

— Ancenis-i jérce — Fehér jérce — Sárga jérce”

Az egész darabok engedélyezett kiszerelései esetében törölték a bejegyzési dokumentum „Termékleírás – 3.1. A termék leírása” rovatában szereplő „3. A termékek kiszerelése” pont alábbi rendelkezését:

„A baromfit hasított test vagy darabolt részek formájában szerelik ki és értékesítik.” 3.1. Hasított testek 3.11. Az egész bontott baromfit az alábbi formák egyikében kell értékesítésre kiszerelni: — részben zsigerelt, — zsigerelt, belsőségekkel együtt, — zsigerelt, belsőségek nélkül.”

Továbbá törölték a bejegyzési dokumentum „Termékleírás – 3.1. A termék leírása” rovatában szereplő „3.12. A hasított testek jellemzői” pont alábbi rendelkezését:

„Az egész bontott baromfinak »A« osztályúnak kell lennie.”

E rendelkezések helyébe a következő rendelkezés lép:

„Az egész darabok »A« osztályú hasított testekből származnak.

Mivel a baromfi darabolt részeinek osztályozása független a hasított testek osztályozásától, a darabolt részek származhatnak kisebb hibákkal rendelkező (»A« osztályba nem sorolható) hasított testekből is, a kiválasztott daraboknak azonban meg kell felelniük az »A« osztály kiszerelési kritériumainak.

Az egész bontott baromfi a következő formákban kerül forgalomba:

— »konyhakész«: (megkopasztott, kizsigerelt, fej nélküli baromfi lábakkal vagy anélkül) fólia-, védőgázas vagy vákuumcsomagolásban,

— »bontott« (megkopasztott, kizsigerelt, fejjel, lábakkal és belsőségekkel együtt kiszerelt baromfi).

A baromfit frissen vagy fagyasztva hozzák forgalomba.

A baromfibelsőségek (szív, zúza és máj) frissen vagy fagyasztva kerülnek forgalomba. ”

A különböző rendelkezéseket törölték és azok helyébe új, formailag átdolgozott rendelkezések lépnek. Az ebben a rovatban történt érdemi módosítást az jelenti, hogy a „Volailles d’Ancenis” OFJ-vel ellátott összes baromfi darabolva is értékesíthető. Azzal, hogy a darabolás lehetőségét az összes fajtára kiterjesztették, az ágazat igazodni tud majd a közelmúltban végzett fogyasztási felmérések (WorldpanelKantar, 2017.) által is kimutatott új fogyasztási szokásokhoz. A praktikussága miatt a fogyasztók napjainkban kedvelik ezt a fajta kiszerelést; a háztáji baromfi 30 %-át darabolva értékesítik. A fagyasztáshoz hasonlóan a darabolás is lehetővé teszi, hogy az ágazat felvevőpiacait e baromfi esetében a vendéglátóipar irányában fejlesszék, de lehetővé teszi a baromfi exportjának és a feldolgozott termékekben való felhasználásának fejlesztését is.

A most egységes dokumentumként előterjesztett összefoglaló 3.2. pontja e változások figyelembevétele érdekében módosul: A következő rendelkezést törölték:

„Leírás: Tömör húsú, kiváló érzékszervi tulajdonságokkal rendelkező, az ivarérettséghez közeli korban levágott baromfi hasított teste vagy darabolt részei.”

Helyébe a következő rendelkezés lép:

„A »Volailles d’Ancenis« (ancenis-i baromfi) a tyúkalakúak rendjébe tartozó madarakat jelöl. A szárnyasok különböző családokhoz tartoznak és többféle típusú állatot foglalnak magukban:

— csirke, jérce, kappan,

— gyöngytyúk, gyöngykappan,

— pulyka.

Mindegyik baromfi lassú növekedésű, igénytelen fajtától származik, ami hosszú tenyésztési időt és az ivarérettséghez közeli korban történő vágást tesz lehetővé, és ezáltal optimális minőséget biztosít (a húsosság és az érzékszervi tulajdonságok szempontjából).

A szárnyasokat szabadtartással nevelik füves és fás kifutókon, amelyek kedvezőek ahhoz, hogy e törzsek természetes viselkedésüknek megfelelően átkutassák a kifutókat.

A »Volailles d’Ancenis« szárnyasokat kerekded test, gömbölyded mellhús, valamint a combok oldalsó részén és a mellcsont mindkét oldalán lerakódott jelentős zsírréteg jellemzi.

A termeléstől függően a késztermékek jellemzői a következők:

Minimális tömeg A hús és a bőr színe A lábak színe Csirke 1 kg Sárga vagy fehér Fehéressárga vagy fekete Gyöngytyúk 0,850 kg Bézs Fekete Kappan 2,5 kg Sárga vagy fehér Sárga vagy fehér Gyöngykappan 1,4 kg Bézs Fekete Jérce 1,6 kg Sárga vagy fehér Sárga vagy fehér Pulyka 2,3 kg Sárga vagy fehér Fekete

5.2. „Földrajzi terület” rovat

A „3.3. A földrajzi terület meghatározása” rovat következő rendelkezése:

„3.31. Földrajzi terület A földrajzi terület LOIRE-ATLANTIQUE megyét és MAINE-ET-LOIRE megye nyugati részét foglalja magában (lásd a mellékelt térképet). A földrajzi terület az alábbiakban felsorolt JÁRÁSOKBÓL áll: LOIRE-ATLANTIQUE megye következő járásai: ANCENIS VALLET LIGNE VERTOU RIAILLE SAINT-ETIENNE-DE-MONTLUC SAINT-MARS-LA-JAILLE SAVENAY VARADES SAINT-NICOLAS-DE-REDON BLAIN GUEMENE-PENFAO CHATEAUBRIANT SAINT-GILDAS-DES-BOIS DERVAL ROUGE MOISDON-LA-RIVIERE HERBIGNAC NORT-SUR-ERDRE GUERANDE NOZAY MONTOIR-DE-BRETAGNE SAINT-JULIEN-DE-VOUVANTES LE PELLERIN AIGREFEUILLE-SUR-MAINE SAINT-PERE-EN-RETZ BOUAYE PORNIC CARQUEFOU BOURGNEUF-EN-RETZ LA CHAPELLE-SUR-ERDRE MACHECOUL CLISSON SAINT-PHILBERT-DE-GRANDLIEU LE LOUROUX-BOTTEREAU LEGE MAINE-ET-LOIRE megye: CANDE CHOLET LE LION-D’ANGERS MONTFAUCON POUANCE MONTREVAULT SEGRE SAINT-FLORENT-LE-VIEIL CHALONNES-SUR-LOIRE ANGERS LE LOUROUX-BECONNAIS PONTS-DE-CE SAINT-GEORGES-SUR-LOIRE VIHIERS THOUARCE TIERCE BEAUPREAU CHATEAUNEUF/SARTHE CHAMPTOCEAUX MONTREUIL-BELLAY CHEMILLE”

helyébe a következő szöveg lép:

„A »Volailles d’Ancenis« szárnyasokat egynapos koruktól a levágás céljából történő elszállításukig tartják. A baromfi nevelése az ólakat és a kifutókat tekintve egyaránt a »Volailles d’Ancenis« OFJ földrajzi területén zajlik, amely a 2019. évi hivatalos földrajzi kódex (code officiel géographique) alapján a következő települések területét foglalja magában:

Loire-Atlantique megye egész területe

Maine-et-Loire megye:

A következő települések egész területe:

Angers, Angrie, Armaillé, Aubigné-sur-Layon, Avrillé, Beaucouzé, Beaulieu-sur-Layon, Beaupréau-en-Mauges, Bécon-les-Granits, Bégrolles-en-Mauges, Béhuard, Bellevigne-en-Layon, Blaison-Saint-Sulpice, Bouchemaine, Bouillé-Ménard, Bourg-l'Evêque, Briollay, Candé, Cantenay-Épinard, Carbay, Cernusson, Challain-la-Potherie, Chalonnes-sur-Loire, Chambellay, Champtocé-sur-Loire, Chanteloup-les-Bois, Chaudefonds-sur-Layon, Chazé-sur-Argos, Cheffes, Chemillé-en-Anjou, Chenillé-Champteussé, Cholet, Cléré-sur-Layon, Coron, Denée, Doué-en-Anjou, Écouflant, Écuillé, Erdre-en-Anjou, Feneu, Grez-Neuville, Ingrandes-Le Fresne sur Loire, Juvardeil, La Jaille-Yvon, La Plaine, La Possonnière, La Romagne, La Séguinière, La Tessoualle, Le Lion-d'Angers, Le May-sur-Èvre, Le Plessis-Grammoire, Les Cerqueux, Les Garennes sur Loire, Les Hauts-d’Anjou, Les Ponts-de-Cé, Loiré, Longuenée-en-Anjou, Lys-Haut-Layon, Mauges-sur-Loire, Maulévrier, Mazières-en-Mauges, Miré, Montilliers, Montreuil-Juigné, Montreuil-sur-Loir, Montreuil-sur-Maine, Montrevault-sur-Èvre, Mozé-sur-Louet, Mûrs-Érigné, Nuaillé, Ombrée-d'Anjou, Orée d'Anjou, Passavant-sur-Layon, Rives-du-loir-en-Anjou, Rochefort-sur-Loire, Saint-Augustin-des-Bois, Saint-Barthélemy-d'Anjou, Saint-Christophe-du-Bois, Saint-Clément-de-la-Place, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Jean-de-la-Croix, Saint-Lambert-la-Potherie, Saint-Léger-de-Linières, Saint-Léger-sous-Cholet, Saint-Martin-du-Fouilloux, Saint-Melaine-sur-Aubance, Saint-Paul-du-Bois, Saint-Sigismond, Sarrigné, Savennières, Sceaux-d'Anjou, Segré-en-Anjou Bleu, Sèvremoine, Somloire, Soulaines-sur-Aubance, Soulaire-et-Bourg, Thorigné-d'Anjou, Tiercé, Toutlemonde, Trélazé, Trémentines, Val d'Erdre-Auxence, Val-du-Layon, Verrières-en-Anjou.

A következő települések területének egy része:

Brissac Loire Aubance (Les Alleuds, Brissac-Quincé, Charcé-Saint-Ellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hopital és Vauchrétien egykori települések területe), Loire-Authion (Andard, La Bohalle, La Daguenière és Saint-Mathurin-sur-Loire egykori települések területe), Morannes-sur-Sarthe-Daumeray (Chemiré-sur-Sarthe egykori település területe), Terranjou (Chavagnes és Notre-Dame-d’Allençon egykori települések területe).

Deux-Sèvres megye:

Adilly, Airvault, Allonne, Amailloux, Argentonnay, Aubigny, Availles-Thouarsais, Azay-Sur-Thouet, Beaulieu-Sous-Parthenay, Boismé, Bouillé-Saint-Paul, Boussais, Bressuire, Bretignolles, Cerizay, Cersay, Chanteloup, Châtillon-Sur-Thouet, Chiché, Cirières, Clavé, Clessé, Combrand, Coulonges-Thouarsais, Courlay, Faye-L'Abbesse, Fénery, Geay, Genneton, Glénay, Gourgé, La Boissière-en-Gâtine, La Chapelle-Bertrand, La Chapelle-Saint-Laurent, La Forêt-sur-Sèvre, La Petite-Boissière, La Peyratte, L'Absie, Lageon, Largeasse, Le Pin, Le Retail, Le Tallud, Les Châtelliers, Les Forges, Lhoumois, Loretz-d’Argenton, Louin, Luché-Thouarsais, Luzay, Maisontiers, Massais, Mauleon, Ménigoute, Moncoutant-sur-Sèvres, Montravers, Neuvy-Bouin, Nueil-Les-Aubiers, Parthenay, Pierrefitte, Pompaire, Pougne-Hérisson, Reffannes, Saint-Amand-Sur-Sèvre, Saint-André-sur-Sèvre, Saint-Aubin-du-Plain, Saint-Aubin-le-Cloud, Saint-Clémentin, Sainte-Gemme, Sainte-Verge, Saint-Germain-de-Longue-Chaume, Saint-Jacques-de-Thouars, Saint-Jean-de-Thouars, Saint-Lin, Saint-Loup-Lamairé, Saint-Martin-du-Fouilloux, Saint-Maurice-Étusson, Saint-Pardoux-Soutiers, Saint-Paul-en-Gâtine, Saint-Pierre-des-Échaubrognes, Saint-Varent, Saurais, Secondigny, Thouars, Trayes, Vasles, Vausseroux, Vautebis, Vernoux-en-Gâtine, Viennay, Vouhé, Voultegon.

Vendée megye:

Bazoges-en-Paillers, Beaurepaire, Chanverrie, Cugand, La Bernardière, La Boissière-de-Montaigu, La Bruffière, La Gaubretière, Les Landes-Genusson, Mortagne-sur-Sèvre, Saint-Aubin-des-Ormeaux, Saint-Laurent-sur-Sèvre, Saint-Malô-du-Bois, Saint-Martin-des-Tilleuls, Tiffauges, Treize-Septiers, Treize-Vents.”

A földrajzi terület határai módosultak. Ez a módosítás annak felel meg, hogy a földrajzi terület déli határát kiterjesztették Vendée, Deux-Sèvres és Maine-et-Loire megye egy részére, valamint egyes településeket töröltek amiatt, hogy nem feleltek meg az ugyanebben a rovatban és a hatályos termékleírásnak, illetve a javasolt módosított termékleírásnak „A földrajzi környezettel való kapcsolatot igazoló elemek” című részében meghatározott körülhatárolási elveknek. A körülhatárolási elveknek való meg nem felelés alapját többek között az képezi, hogy ezeken a területeken nem érvényesül a fás mezsgyékkel tagolt földeken folytatott állattartó vegyes gazdálkodás hatása, hanem elsősorban borvidékek.

Emlékeztetőül, a „Volailles d’Ancenis” OFJ földrajzi területének körülhatárolására vonatkozó kritériumok tekintetében elsősorban a természeti tényezők (a Loire torkolatától az Angers-tól északra található Loir folyó völgyéig a Loire felé irányuló vízgyűjtő területekből álló térség, az Armorikai-hegységhez tartozó talapzat, télen enyhe és párás, nyáron pedig meglehetősen meleg és napos, nagyobb szárazság nélküli óceáni éghajlat), és kisebb mértékben az emberi tényezők meghatározók (a növénytermesztésre és állattartásra épülő vegyes gazdálkodási rendszerek jelentősége, amelyeknek a baromfitartás is a részét képezi, a fás mezsgyékkel jellemzett, egységes tájkép jelenléte az így meghatározott területen, a baromfitartással foglalkozó gazdaságok elhelyezkedése és jelentősége, az ezen a területen a baromfiágazatot irányító, szervező és strukturáló „Les Fermiers du Val de Loire” csoportosulás története).

A földrajzi terület ezen módosítása egységesebb és a „Volailles d’Ancenis” OFJ földrajzi területével való kapcsolatot megalapozó elemekkel összhangban lévő földrajzi területet eredményez.

Végül ezt a földrajzi területre vonatkozó rovatot formai szempontból is jelentősen átdolgozták, mert a termékleírás elkészítésekor a járások felsorolását részesítették előnyben a települések felsorolása helyett. Mivel a járások határa és neve gyakrabban változik, mint a településeké, a francia hatóságok úgy döntöttek, hogy a járások felsorolása helyett a települések listáját veszik fel a termékleírásokba. Ez a szövegezésbeli módosítás a földrajzi terület nagy részén nem érinti a határokat.

A „Volailles d'Ancenis” OFJ földrajzi területe összességében a következőképpen módosul és rendeződik át:

— a terület kiegészül Deux-Sèvres megye 97 településével,

— a terület kiegészül Vendée megye 17 településével,

— a területből törölték Maine-et-Loire megye Saumur térségében található 13 települését.

A térség állattartóinak közös ismertetőjegye, hogy az állattartó vegyes gazdaságok tipikus mezőgazdasági gyakorlatait alkalmazzák ebben a fás mezsgyékkel tagolt nagy régióban. A terület enyhe, óceáni éghajlatú, minek köszönhetően a szárnyasok télen korábban kiengedhetők a szabadba. Ezek az éghajlati kritériumok minden szempontból az Armorikai-hegység éghajlatának felelnek meg.

Ezért Maine-et-Loire megye településeit kivették a területből, mert a Párizsi-medencében találhatók, ahol a környezeti jellemzők és a termelési módszerek (szőlő, gabonafélék stb.) is eltérőek.

A most egységes dokumentum formájában előterjesztett összefoglaló „4. A földrajzi terület tömör meghatározása” című rovata a fent ismertetett módosítások figyelembevétele érdekében módosult.

Az összefoglaló alábbi rendelkezését:

„c) Földrajzi terület: Loire-Atlantique megye és Maine-et-Loire nyugati része. ”

törölték. Az egységes dokumentum hosszának korlátozása és pontosságának megőrzése érdekében az egységes dokumentumban a települések felsorolása helyett a járások vagy megyék felsorolását kell előnyben részesíteni abban az esetben, ha azok teljes egészében a területhez tartoznak. A termékleírás tervezetében, illetve az egységes dokumentumban javasolt földrajzi terület a nómenklatúra tekintetében különbözik egymástól, a kiterjedésük azonban megegyezik.

A „3.3. Földrajzi terület” rovat következő rendelkezése:

„3.32. Ez a földrajzi terület a Loire alsó szakasza folyammedencéjének felel meg: A Loire a közepén szeli át a 3.31. pontban meghatározott földrajzi területet. A Loire alsó szakaszának főbb mellékfolyói Angers-tól számítva a következők: 1. A folyó jobb partján lévő mellékfolyók: — A Mayenne, Sarthe és Loir folyók által táplált Maine folyó — Erdre 2. A folyó bal partján lévő mellékfolyók: — Layon — Evre — Divatte — A Petite Moine által táplált Sèvre Nantaise folyó — Acheneau Megemlítendő továbbá a Loire-tól északra található Brière mocsárvidék (St. Nazaire-től északra), a Petit-Mars mocsárvidék (Nantes-tól északra) és a Grand-Lieu tó (Nantes-tól délre). 3.33. E földrajzi terület éghajlata különösen enyhe és párás. A földrajzi terület nyugati része az Atlanti-óceán mentén húzódik (lásd az I. mellékletben található térképet). A folyó ANGERS-n túl is befolyásolja a folyammedence éghajlati viszonyait (az árapály hatása a torkolattól több mint 80 km-re lévő folyópartokon is megfigyelhető). Ez a különösen párás éghajlat jellemzi a földrajzi területet. Joachim du Bellay (1522–1560), aki az Ancenis-től 3 km-re délre található Lire-ben született, a honvágyról szóló szonettjében idézi fel a »lágy anjou lég«-et [Rónay György fordítása]. A Raymond Arlery »Le Climat de la France« (Franciaország éghajlata) című könyvének 2. mellékletében szereplő »Franciaország éghajlati régiói« című térképen jól látható a leírt földrajzi terület egységes domborzata és az óceáni hatás alatt álló éghajlat egyöntetűsége (a folyó és mellékfolyóinak hatására keleti irányban Angers-n túlig nem változik az éghajlat).”

Továbbá a „3.3. Földrajzi terület” rovat következő rendelkezése:

„3.35. A körülhatárolt földrajzi terület egységessége és egyöntetűsége tehát a következő fő elemeken alapul: 1. A körülhatárolt földrajzi terület egy folyó tengelye körül terül el: A Loire Angers-tól gyakorlatilag két egyenlő részre osztja a földrajzi területet. 2. A Loire és annak számos mellékfolyója sűrű vízrajzi hálózatot hoz létre, amely a Loire alsó szakaszának vízgyűjtő medencéjét alkotja. 3. A Loire-nak és a sűrű vízrajzi hálózatnak köszönhetően a tengeri hatás mélyen behatol a körülhatárolt földrajzi területre, és egységes (különösen enyhe és párás) éghajlatot eredményez. 4. Valamennyi állattartó gazdaság és vágóhely a meghatározott földrajzi területen található.”

helyébe a következő rendelkezés lép:

„A terület földrajzának tömör bemutatása: A »Volailles d’Ancenis« OFJ földrajzi területe a Loire torkolatától az Angers-tól északra fekvő Loir-völgyig és a délre található Sèvre Nantaise folyó völgyéig terjedően a Loire-völgy egész alsó részét lefedi. A domborzat völgyekkel szabdalt és egy meglehetősen sűrű folyórendszer köré szerveződik, amelynek vizét a Loire szállítja el. Földtani szempontból a terület az Armorikai-hegység végződésénél található. A terület a fás mezsgyékkel tagolt, sűrű sövényhálózattal átszőtt francia régiók részét képezi, amelyekben nagyon sok kocsányos tölgy található. ”

A „Volailles d’Ancenis” OFJ termékleírásában szereplő rendelkezések nagyon részletesek és sokszor átfedik egymást, mivel ugyanazokat az elemeket több, egymáshoz közeli részben is tárgyalják. A javasolt szöveggel összességében megőrizhetők a földrajzi területet leíró kulcselemek. Ezenkívül, mivel a földrajzi terület jellemzőinek leírására vonatkozó elemek közül sok a termékhez is kapcsolódik, ezek a javasolt termékleírás „A földrajzi környezettel való kapcsolatot igazoló elemek” című rovatának javasolt szövegében is szerepelnek.

A következő rendelkezést törölték:

„3.34. A »Volailles d’Ancenis« baromfit tartó összes gazdaság a 3.31. pontban meghatározott földrajzi területen található.” MEGJEGYZÉS: A FÖLDRAJZI TERÜLETEN TALÁLHATÓ EGYÉB VÁLLALKOZÁSOK VÁGÓHIDAK: ETS GICQUEL La Charlotte 44540 ST MARS LA JAILLE (Ancenis-től 15 km-re északra) ETS PROVOLOIRE Zone de l’Hermitage 44150 ANCENIS TAKARMÁNYKEVERŐ ÜZEM: LA CANA La Noëlle 44150 ANCENIS KELTETŐK: ETS GRELIER La Bohardière 49290 ST LAURENT DE LA PLAINE (Angers-tól 20 km-re délnyugatra) Ets GAUGUET 44540 LE PIN (Ancenis-től 20 km-re északra)”

Ez a rész azokat a vállalkozásokat mutatja be (az állattartó gazdaságokon kívül), amelyek a „Volailles d’Ancenis” OFJ elismerése iránti kérelem benyújtásakor a földrajzi területen működtek. Ez a rész nem ír elő kötelezettséget és már nem aktuális. A törlés tehát formális.

5.3. „A származás igazolása” rovat

A termékleírásban a nyomonkövethetőséggel kapcsolatban szereplő elemek arra korlátozódtak, hogy az ellenőrző szerv nyomon követi a címkék számozását, amelyeken néhány részleges információ szerepelt a termékleírásból.

Ezen elemek helyébe a következőkre vonatkozó rendelkezések lépnek:

— Azon gazdasági szereplők azonosítására szolgáló eljárások bevezetése, akik részt kívánnak venni a „Volailles d’Ancenis” előállításának bármely műveletszakaszában (tenyésztők és vágóüzemek).

— A visszakövetési rendszer, amely biztosítja a fogyasztók számára, hogy a „Volailles d’Ancenis” termék ténylegesen megfelel az OFJ által tanúsított jellegzetességeknek. A nyomonkövethetőség keretében megőrzik a termék eredetének és összetételének a teljes termelési, feldolgozási és értékesítési folyamat során való megismeréséhez szükséges és elégséges információkat. Az eredetet garantálja a termékek azonosítása és a teljes körű nyomonkövetési rendszer.

— A rendszer meghatározza és lehetővé teszi, hogy a termék életciklusának összes szakaszára vonatkozóan (keltetés, nevelés, elszállítás, átvétel, levágás, csomagolás, darabolás) táblázatban foglalják össze az előírt dokumentumokat és bejegyzéseket, valamint a minimálisan elvárt információkat. E dokumentumokat az ellenőrzésért felelős szervek rendelkezésére bocsátják.

Az új, pontosabb szövegezés erősíti a termék nyomonkövethetőségét.

5.4. „Az előállítás módja” rovat

A termékleírásból törölték az alábbi rendelkezést:

„3.2. Az előállítás módja A Volailles d’Ancenis oltalom alatt álló földrajzi jelzéssel ellátható termékeknek minden tekintetben meg kell felelniük az alábbiaknak (X): — Az 1538/91/EGK rendelet szerinti és a »Fermier élevé en plein air« (Hagyományos szabadtartás) megjelölés címkén történő használata tekintetében az 1993. október 22-i (281/93) termékleírással módosított termékleírás: — Az alábbi baromfitenyésztési címkék (label) használatához teljesítendő minimális kritériumokról a francia Mezőgazdasági és Halászati Minisztérium által kidolgozott szakmai leírások: — Brojlercsirke — Darabolt brojlercsirke — Gyöngytyúk — Darabolt gyöngytyúk — Pulyka — Jérce — Kappan A Sevre et Loire Qualite társulás tulajdonában lévő baromfitenyésztési címkék szakmai szabályzatai a társulás székhelyén érhetők el, és azokat az alábbi számon hagyták jóvá: — Háztáji fehér csirke 08-76. sz. + A darabolásra vonatkozó módosítás — Háztáji fekete csirke 04-80. sz. — Háztáji sárga csirke 14-87. sz. + A darabolásra vonatkozó módosítás — Háztáji fekete pulyka 04-86. sz. — Háztáji gyöngytyúk 60-88. sz. + A darabolásra vonatkozó módosítás — Háztáji kappan 29-89. sz. — Háztáji fehér jérce 12-91. sz. — Háztáji sárga jérce 13-91. sz.”

Helyébe a következő rendelkezés lép:

„5.1. Felhasznált törzsek A felhasznált törzsek igénytelen, lassú növekedésű törzsek. A szárnyasok így alkalmasak a hosszú tenyésztési időre és a szabadtartásra; a lehető legjobban kihasználják a kifutókat. A »Volailles d’Ancenis« termékekhez kiválasztott törzsek a következő fenotípusokkal rendelkező szárnyasok nevelését teszik lehetővé: Termék Fenotípus Fehér csirke, fehér kappan, fehér jérce Vörös tollazat, fehér lábak és bőr Sárga csirke, sárga kappan, sárga jérce Vörös tollazat, sárga lábak és bőr Fekete csirke Fekete tollazat, fekete lábak és fehér bőr Gyöngytyúk, gyöngykappan Feketébe hajló szürke tollazat; többnyire sötét színű lábtő Pulyka Fekete tollazat, fehér bőr Fekete tollazat, sárga bőr Bronz tollazat, fehér bőr”

Ezzel a szövegezésbeli módosítással megtarthatók a „Volailles d’Ancenis” OFJ használatára jogosult szárnyasok fenotípusaival kapcsolatos pontos adatok, a kappanok, a gyöngytyúkok és a pulykák esetében pedig további pontosításokkal szolgál a szöveg. Emellett a fenotípusok leírása kiegészült a gyöngykappan fenotípusával, amely megegyezik a gyöngytyúkéval. Ez a szövegmódosítás a kiváló minőséget tanúsító piros címke (Label Rouge) használatához a „Volailles d’Ancenis” baromfira vonatkozóan régebben készített, az esetek többségében egyébként már elavult termékleírások számaira való hivatkozások törlését is lehetővé teszi.

A termékleírás-tervezet az „5.2. Tenyésztési módszer” résszel egészül ki:

„5.2. Tenyésztési módszer A »Volailles d’Ancenis« baromfit a szabadban tartják: a szárnyasok egy adott életkorban mehetnek ki a kifutóra. A minimális vágási életkort szintén a terméktől függően határozzák meg. Az állattartó épületeket kijárati nyílásokkal látják el, amelyek 9 órától sötétedésig nyitva vannak. A szabadtartáshoz szükséges maximális életkor Minimális vágási életkor Csirke 37 A 37. és a 42. nap között az időbeosztás télen változtatható 81 Gyöngytyúk 56 94 Kappan 42 150 Gyöngykappan 56 150 Jérce 42 120 Pulyka 56 140”

A termékleírás-tervezet kiegészül az „5.3. Állattartó épületek és kifutók” résszel:

„5.3. Állattartó épületek és kifutók Az állattartó épületek kis méretűek, alapterületük legfeljebb 400 m2, kivéve a pulyka esetében, amelynél akár 500 m2-esek is lehetnek. Az ólak világosak és kijárati nyílásokkal rendelkeznek annak érdekében, hogy a szárnyasok ki tudjanak menni a kifutóra. 100 m2 alapterületre legalább 4 méter hosszú kijárati nyílást kell biztosítani. Az állattartó épületekben be kell tartani az egyes baromfitípusokra meghatározott állománysűrűséget: Állatok maximális száma/m2 Csirke 11 Gyöngytyúk 13 Pulyka 6,25

Épületben tartott állatok négyzetméterenkénti maximális száma az ólban való elhelyezéstől a részleges elszállítás napjáig Épületben tartott állatok négyzetméterenkénti maximális száma a részleges elszállítás napjától a minimális vágási életkorig (1) Kappan 11 6,25 Gyöngykappan 13 10 Jérce 11 9 Részleges elszállítás vagy ritkítás: az állatok csoportokra osztása a hosszú tartási időt alkalmazó gazdaságokban. (1) A részleges elszállítás napja és a minimális vágási életkor közötti idő nem lehet kevesebb: — 58 napnál a kappanok esetében; — 49 napnál a gyöngykappanok esetében; — 28 napnál a jércék esetében. A csirkék, kappanok és jércék esetében a tartás 35. napjától napi rendszerességgel búzát szórnak az ólban lévő alomra (400 m2-es ólanként és csoportonként legalább 250 kg mennyiségben). Legkésőbb a tartás 42. napján ülőrudakat helyeznek el a csirkeólakban és a gyöngytyúkok óljaiban: 400 négyzetméteres ólanként összesítve legalább 128 méter hosszú ülőrudat kell biztosítani a szárnyasok számára. Ezzel egyidejűleg a kapirgálásra szolgáló tárgyakat, például zsinegeket kell az állatok rendelkezésére bocsátani. A kifutó méretének elegendőnek kell lennie ahhoz, hogy az egyes állatokra vonatkozóan meghatározott minimális alapterületet biztosítani lehessen a »Volailles d’Ancenis« szárnyasok számára: A kifutó egyedenkénti minimális alapterülete Csirke 2 m2 Gyöngytyúk 2 m2 Pulyka 6 m2

A kifutó egyedenkénti minimális alapterülete az ólban való elhelyezéstől a részleges elszállítás napjáig A kifutó egyedenkénti minimális alapterülete a részleges elszállítás napjától a minimális vágási életkorig (1) Kappan 2 m2 4 m2 Gyöngykappan 2 m2 3 m2 Jérce 2 m2 3 m2 Részleges elszállítás vagy ritkítás: az állatok csoportokra osztása a hosszú tartási időt alkalmazó gazdaságokban. (1) A részleges elszállítás napja és a minimális vágási életkor közötti idő nem lehet kevesebb: — 58 napnál a kappanok esetében; — 49 napnál a gyöngykappanok esetében; — 28 napnál a jércék esetében. A kifutót az állatok kijutását biztosító nyílásokkal szemben kell kialakítani, és legalább 200 folyóméter sövénynövénnyel vagy a földre vetett árnyékuk alapján ennek megfelelő mennyiségű fával kell beültetni.”

A termékleírás-tervezet kiegészül az „5.4. A baromfi takarmányozása” résszel:

„5.4. A baromfi takarmányozása A »Volailles d’Ancenis« baromfi takarmánya 100 %-ban növényekből, ásványi anyagokból és vitaminokból áll, ezen belül is – az adalékanyagokon kívül – legalább 70 %-ban gabonaféléket és gabonatermékeket tartalmaz. A zúza működésének elősegítése és ezáltal a szárnyasok természetes szükségleteinek kielégítése érdekében a gabonafélék legalább 12 %-át szemes búza formájában biztosítják a teljes hizlalási időszak alatt (28 nap elteltével). A gabonatermékek a teljes gabona- és gabonatermék-mennyiség legfeljebb 15 %-át tehetik ki. A takarmány összes zsiradéktartalma legfeljebb 6 % lehet. A takarmányt alkotó különböző alapanyag-kategóriák a következők: — Gabonafélék magvai és gabonatermékek, — Olajnövények magvai vagy termései, és azokból nyert termékek. A növényi olajok közül csak a nyers és a finomított olajok használhatók; — Hüvelyesek magvai és azokból nyert termékek, — Gumók és gyökerek, és azokból nyert termékek, — Egyéb magvak és termések, és azokból nyert termékek, például szőlő és szőlőtermékek, — Zöldtakarmány, szálastakarmány és azokból nyert termékek, például lucerna és lucernatermékek, — Egyéb növények, algák, valamint azokból nyert termékek, — Ásványi anyagok és azokból nyert termékek, — Mikroorganizmusok fermentációs (mellék)termékei: növényi szubsztrátumon tenyészett inaktivált vagy elpusztított sörélesztők, — Egyéb: növények feldolgozásából származó termékek, fűszerek és ételízesítők feldolgozásából származó termékek, — fűszernövények feldolgozásából származó termékek.”

A termékleírásba beillesztett „5.2. Tenyésztési módszer”, „5.3. Állattartó épületek és kifutók” és „5.4. A baromfi takarmányozása” részek lehetővé teszik a „Volailles d’Ancenis” OFJ-t előállító baromfitenyésztők által ténylegesen alkalmazott gyakorlatok bejegyzését, és ezáltal e gyakorlatok szigorú ellenőrzésének biztosítását.

Ezek a gyakorlatok összhangban vannak a földrajzi terület sajátosságait és a termék sajátosságait biztosító alapelemekkel, vagyis a kifutó használatát lehetővé tevő lassú növekedésű törzsek használatával, a (sövénynövényekkel és fákkal benőtt, valamint sűrű vízrajzi hálózattal rendelkező) terület erdős-ligetes jellegének megfelelő kifutók alkalmazásával, az állattartó vegyes gazdálkodást folytató térségben található gazdaságok helyzetéből adódóan nagyrészt a térségből származó gabonaféléken alapuló takarmányokkal, amelyek közül a búza fontos helyet foglal el az étrendben. Ezeket a gabonaféléket egyébként részben az állattartó épületekben szétszórva adják az állatoknak. Végül az enyhe éghajlatnak köszönhetően a szárnyasok a többi szabadban tartott baromfihoz képest korábban kiengedhetők a kifutóra.

Törölték azt a rendelkezést, amely meghatározta, hogy a vágást a földrajzi területen végzik:

„Valamennyi állattartó gazdaság és vágóhely a meghatározott földrajzi területen található.”

Visszavonták azt a követelményt, hogy a vágást a földrajzi területen kell végezni, mert a jelek szerint egyre több vágóhíd zár be. Jelenleg több vágóhíd található a földrajzi területen, de a helyzet néhány év múlva megváltozhat, és emiatt az ágazat nehéz helyzetbe kerülne.

A szöveg a következő rendelkezésekkel egészül ki:

„5.5. A baromfi elszállítására és szállítására vonatkozó feltételek Annak érdekében, hogy az emésztőrendszerük megfelelően kiürülhessen, az állatokat legalább 5 órán át éheztetni kell, mielőtt a baromfit elszállítják az állattartó telephelyről. Az állatok jólétének biztosítása érdekében az állattartó telephely és a vágóhíd közötti szállítás időtartama nem haladja meg a 3 órát. 5.6. Vágás előtti várakozás Legalább 30 perces várakozási időt kell biztosítani annak érdekében, hogy a szállítást követően a szárnyasok visszanyerjék erejüket.

Ezek a rendelkezések lehetővé teszik a minimális állatjóléti feltételek betartását, amelyek hatással vannak a termék jellemzőire. ”

5.5. „Kapcsolat” rovat

A hatályos termékleírás több szakaszban ismerteti a kapcsolatra vonatkozó részt. A termékleírás „A földrajzi környezettel való kapcsolatot igazoló elemek” című rovatában teljesen átírták ezeket a részeket annak érdekében, hogy egyértelműbben megvilágítsák, azonban a lényegét tekintve ne módosítsák a „Volailles d’Ancenis” és a földrajzi területe közötti kapcsolatot. A földrajzi terület és a termék közötti kapcsolat ugyanis a termék hírnevén és sajátosságain alapul. Az elnevezés ismertsége és hírneve valójában a környezet jellemzőinek (a terület erdős-ligetes jellegének, a térség erős vízrajzi adottságainak, az enyhe éghajlatnak), valamint a gazdasági szereplők szakértelmével összefüggő jellemzőknek (az állatok kifutóra történő korai kiengedésének, a takarmányozásnak, a kifutón található növényzetnek) köszönhetően tudott kialakulni az idők folyamán.

Ezt a rovatot a földrajzi származással való kapcsolat alapját pontosító bekezdés vezeti be: „A «Volailles d’Ancenis» baromfi származással való kapcsolata a hírnevén és a terméknek az állattartók szakértelmével összefüggő sajátosságain alapul.”

A rovat ezt követően három részre tagolódik:

— A „földrajzi terület sajátosságai” rész a természeti tényezőket mutatja be, és külön kiemeli a földrajzi terület völgyekkel szabdalt domborzatát, a térség erős vízrajzi adottságait, az Armorikai-hegység által kínált közös talapzaton kialakult talajok igen nagy változatosságát és mezőgazdasági potenciálját, minek következtében a parcellákat különféle módokon használják, továbbá az enyhe éghajlatot, a talajban megtalálható, zúzakavicsnak nevezett ásványi elemeket, az emberi szakértelmet a tekintetben, hogy a baromfiudvaron bőséggel adnak gabonaféléket az állatoknak, valamint a terület fás mezsgyékkel tagolt tájjá formálását.

— A „termék sajátosságai” rész a termék különleges jellemzőit emeli ki (kerekded test, gömbölyded mellhús, valamint a combok oldalsó részén és a mellcsont mindkét oldalán lerakódott jelentős zsírréteg).

— Végezetül az „ok-okozati kapcsolat” pont a természeti és emberi tényezők és a termék közötti kölcsönhatásokat ismerteti, vagyis azt, hogy a baromfitenyésztés az alábbiak kiaknázásának köszönhetően alakult ki: — az igen változatos talajminőség (gabonatermesztés és a közvetlen földrajzi közelségben lévő gyepterületek), — az enyhe éghajlat (amelynek köszönhetően a baromfi korán kiengedhető a kifutóra), — a sűrű sövényhálózat (amely megvédi a baromfit a ragadozóktól és a széltől, természetes kiülőhelyként szolgál és biztosítja az állatok rovar- és zúzakavics-ellátását, miközben jelenlétével elősegíti a kifutó felfedezését), — a lassú növekedésű, igénytelen fajták használata, — a nagy arányban gabonaféléken alapuló takarmányozás, — a kerekded testfelépítésű, gömbölyded mellhúsú, valamint a combok oldalsó részén és a mellcsont mindkét oldalán jelentős zsírréteggel rendelkező szárnyasok húsossága.

A „Volailles d’Ancenis” baromfi mindezen tényezőknek köszönhetően tudott hírnevet szerezni előbb a régióban (az ancenis-i baromfipiacon), majd országos szinten is (az országos mezőgazdasági versenyen 1995 óta szerzett díjakkal).

A fentiekben ismertetett okokból az összefoglaló „kapcsolat” című f) pontja helyébe az egységes dokumentum „5. Kapcsolat a földrajzi területtel” című pontja lép.

5.6. „Címkézés” rovat

A termékleírás alábbi rendelkezését:

„Az Ancenis oltalom alatt álló földrajzi jelzéssel ellátott termékek címkéit előzetesen jóvá kell hagynia:

1. a Comité de Certification de Sevre et Loire Qualite bizottságnak

2. a Commission Nationale des Labels et de la Certification Normative de Conformité bizottságnak.

A címkéken feltüntetett jelöléseknek meg kell felelniük a baromfitenyésztési címkékre vonatkozóan a Mezőgazdasági Minisztérium által kidolgozott hivatalos szakmai leírásokban a címkével ellátott termékekre vonatkozóan meghatározott kötelező és egyedi jelöléseknek. ”.

törölték, mert a termékleírás ezen pontjában szereplő összes információ elavulttá vált az alábbiak következtében:

— az ellenőrzést végző tanúsító szervezet neve (Comité de Certification de Sèvre et Loire Qualité) azóta megváltozott, ezért ezt a fajta információt nem célszerű továbbra is feltüntetni a címkén,

— a származást jelölő hivatalos megjelölések vizsgálatát végző francia hatóságok szervezete (Commission Nationale des Labels et de la Certification Normative de Conformité) megváltozott, és ez az intézmény ma már nem létezik. Csakúgy, mint az előző pont esetében, ezt a fajta információt nem célszerű továbbra is feltüntetni a címkén,

— végezetül, a baromfitenyésztési címkékre vonatkozóan a Mezőgazdasági Minisztérium által kidolgozott hivatalos szakmai leírások már nem léteznek, és nem tartjuk célszerűnek, hogy az OFJ termékleírása egy másik nemzeti dokumentumhoz kapcsolódjon.

Az alábbi rendelkezést:

„A földrajzi jelzést a termék neve után kell feltüntetni a címkén.”

a termékleírásban a következő rendelkezés váltja fel:

„Az élelmiszerek címkézésére és kiszerelésére vonatkozó jogszabályokban előírt kötelező feliratokon kívül a címke a következő információkat tartalmazza:

— a »Volailles d’Ancenis« termék bejegyzett elnevezése,

— az Európai Unió OFJ szimbóluma ugyanabban a látómezőben elhelyezve.”

Az összefoglaló „Címkézés” című h) pontjában szereplő jelöléseket egyébként törölték, ezért ezek nem kerültek át az egységes dokumentum 3.6. pontjába.

5.7. Egyéb

— Kérelmező csoportosulás:

A termékleírás alábbi rendelkezését törölték:

„1. A KÉRELMEZŐ CSOPORTOSULÁS ADATAI 1.1. Név: Les Fermiers d'Ancenis 1.2. Cím: 276, bd Schuman 44150 ANCENIS Telefon: Fax: +33 40988954 +33 40960110 1.3. Jogi forma: az 1884. március 21-i törvény hatálya alá tartozó, 1975. október 17-én létrehozott szindikátus 1.4. Összetétel: 225 Volailles d'Ancenis termelő tag, 1994. december 31-i adat”

Helyébe a következő rendelkezés lép:

„Kérelmező csoportosulás: Les Fermiers du Val de Loire Boulevard Pasteur – BP 50262 44158 Ancenis Cedex, France Tel.: +33 240988252 Fax: +33 240831500 E-mail: fermiersduvaldeloire@terrena.fr Az 1901. sz. törvény szerinti társulás”

Ez a módosítás a csoportosulás kapcsolattartási adatainak frissítését jelenti.

A termékleírás e módosítása nincs hatással az egységes dokumentumra.

— Ellenőrző szervek:

A termékleírások megszövegezésének harmonizálására irányuló, nemzeti szinten hatályos előírások alkalmazásában az igazoló szerv nevét és elérhetőségeit törölték. Ez a rovat a továbbiakban az ellenőrzés tekintetében illetékes franciaországi hatóságok kapcsolattartási adatait tartalmazza: ezek az Institut national de l’origine et de la qualité (INAO) és a Direction générale de la concurrence, de la consommation et de la répression des fraudes (DGCCRF). A tanúsító szerv neve és kapcsolattartási adatai ezentúl megtekinthetők az INAO honlapján és az Európai Bizottság adatbázisában.

A termékleírás e módosítása nincs hatással az egységes dokumentumra.

— Nemzeti előírások:

A nemzeti előírások a hatályos nemzeti jogszabályoknak megfelelően kiegészülnek a főbb ellenőrizendő pontokkal.

A termékleírás e módosítása nincs hatással az egységes dokumentumra.

— Ellenőrzések:

A hatályos termékleírás külön részben foglalkozik a termékleírás rendelkezéseinek ellenőrzésével, amely egyfajta ellenőrzési tervnek is tekinthető. Az ellenőrzésre vonatkozó jelenlegi követelményekkel összhangban az összes ilyen jellegű elemet törölték a termékleírásból. Ezzel párhuzamosan ellenőrzési tervet dolgoztak ki, amely a javasolt teljes termékleírás ellenőrzését biztosítja.

EGYSÉGES DOKUMENTUM

„VOLAILLES D’ANCENIS”

EU-szám: PGI-FR-0167-AM02 – 2019.10.15.

OEM ( ) OFJ (X)

1. Elnevezés(ek) (OEM vagy OFJ)

„Volailles d’Ancenis”

2. Tagállam vagy harmadik ország

Franciaország

3. A mezőgazdasági termék vagy élelmiszer leírása

3.1. A termék típusa [a XI. mellékletben szereplő felsorolás alapján]

1.1. osztály: Friss hús (valamint vágási melléktermék és belsőség)

3.2. Az 1. pontban szereplő elnevezéssel jelölt termék leírása

A „Volailles d’Ancenis” (ancenis-i baromfi) a tyúkalakúak rendjébe tartozó madarakat jelöl. A szárnyasok különböző családokhoz tartoznak és többféle típusú állatot foglalnak magukban:

— csirke, jérce, kappan,

— gyöngytyúk, gyöngykappan,

— pulyka.

Mindegyik baromfi lassú növekedésű, igénytelen fajtától származik, ami hosszú tenyésztési időt és az ivarérettséghez közeli korban történő vágást tesz lehetővé, és ezáltal optimális minőséget biztosít (a húsosság és az érzékszervi tulajdonságok szempontjából).

A szárnyasokat szabadtartással nevelik füves és fás kifutókon, amelyek kedvezőek ahhoz, hogy e törzsek természetes viselkedésüknek megfelelően átkutassák a kifutókat.

A „Volailles d’Ancenis” szárnyasokat kerekded test, gömbölyded mellhús, valamint a combok oldalsó részén és a mellcsont mindkét oldalán lerakódott jelentős zsírréteg jellemzi.

A baromfitól függően a késztermékek jellemzői a következők:

Minimális tömeg A hús és a bőr színe A lábak színe Csirke 1 kg Sárga vagy fehér Fehéressárga vagy fekete Gyöngytyúk 0,850 kg Bézs Fekete Kappan 2,5 kg Sárga vagy fehér Sárga vagy fehér Gyöngykappan 1,4 kg Bézs Fekete Jérce 1,6 kg Sárga vagy fehér Sárga vagy fehér Pulyka 2,3 kg Sárga vagy fehér Fekete

3.3. Takarmány (kizárólag állati eredetű termékek esetében) és nyersanyagok (kizárólag feldolgozott termékek esetében)

A „Volailles d’Ancenis” baromfi takarmánya 100 %-ban növényekből, ásványi anyagokból és vitaminokból áll, ezen belül is legalább 70 %-ban gabonaféléket és gabonatermékeket tartalmaz. A zúza működésének elősegítése és ezáltal a madarak természetes szükségleteinek kielégítése érdekében a gabonafélék legalább 12 %-át szemes búza formájában biztosítják a teljes hizlalási időszak alatt (28 nap elteltével).

A gabona-melléktermékekből nyert termékek aránya a takarmány teljes összetételének legfeljebb 15 %-át teheti ki. A takarmány összes zsiradéktartalma legfeljebb 6 % lehet.

A takarmányt alkotó különböző alapanyag-kategóriák a következők:

— Gabonafélék magvai és gabonatermékek;

— Olajnövények magvai vagy termései, és azokból nyert termékek;

A növényi olajok közül csak a nyers és a finomított olajok használhatók;

— Hüvelyesek magvai és azokból nyert termékek;

— Gumók és gyökerek, és azokból nyert termékek;

— Egyéb magvak és termések, és azokból nyert termékek, például szőlő és szőlőtermékek;

— Zöldtakarmány, szálastakarmány és azokból nyert termékek, például lucerna és lucernatermékek;

— Egyéb növények, algák, valamint azokból nyert termékek;

— Ásványi anyagok és azokból nyert termékek;

— Mikroorganizmusok fermentációs termékei és melléktermékei: növényi szubsztrátumon tenyészett inaktivált vagy elpusztított sörélesztők;

— Egyéb: — Növények feldolgozásából származó termékek; — Fűszerek és ételízesítők feldolgozásából származó termékek; — Fűszernövények feldolgozásából származó termékek.

3.4. Az előállítás azon műveletei, amelyeket a meghatározott földrajzi területen kell elvégezni

A „Volailles d’Ancenis” szárnyasokat egynapos koruktól a levágás céljából történő elszállításukig a körülhatárolt földrajzi területen nevelik.

3.5. A bejegyzett elnevezést viselő termék szeletelésére, aprítására, csomagolására stb. vonatkozó egyedi szabályok

A „Volailles d’Ancenis” baromfit egészben vagy darabolva, frissen vagy fagyasztva hozzák forgalomba.

Az egész darabok „A” osztályú hasított testekből származnak; „B” osztályú hasított testek is feldarabolhatók, de a forgalomba hozott daraboknak „A” osztályúnak kell lenniük.

A hasított testek a következő formákban kerülnek forgalomba:

— „konyhakész”: (megkopasztott, kizsigerelt, fej nélküli baromfi lábakkal vagy anélkül) fólia-, védőgázas vagy vákuumcsomagolásban,

— „bontott” (megkopasztott, kizsigerelt, fejjel, lábakkal és belsőségekkel együtt kiszerelt baromfi).

A baromfibelsőségek (szív, zúza és máj) frissen vagy fagyasztva kerülnek forgalomba.

3.6. A bejegyzett elnevezést viselő termék címkézésére vonatkozó egyedi szabályok

—

4. A földrajzi terület tömör meghatározása

A „Volailles d’Ancenis” OFJ földrajzi területéhez tartozó járások és települések a következők:

Loire-Atlantique megye egész területe

Maine-et-Loire megye:

Járások:

Angers 1;

Angers 2;

Angers 3;

Angers 4;

Angers 5;

Angers 7: kivéve (a jelenleg Loire-Authion településhez tartozó) Bauné és Corné volt önálló települések területe, valamint La Ménitré – Beaupréau – Chalonnes-sur-Loire – Chemillé-Melay, kivéve a (jelenleg Terranjou településhez tartozó) Martigné-Briand volt önálló település területe;

Cholet 1;

Cholet 2;

La Pommeraye;

Les Ponts-de-Cé, kivéve (a jelenleg Brissac-Loire-Aubance településhez tartozó) Chemellier és Coutures volt önálló települések területe;

Saint-Macaire-en-Mauges;

Tiercé, kivéve Baracé, Durtal, Étriché, Les Rairies és Montigné-les-Rairies települések, valamint a (jelenleg Morannes-sur-Sarthe-Daumeray településhez tartozó) Daumeray és Morannes volt önálló települések területe.

Települések: Angers (az Angers 6 járáshoz tartozó rész) – Montreuil-sur-Loir – Rives-du-Loir-en-Authion – Saint-Barthélémy-d’Anjou – Verrières-en-Anjou.

Deux-Sèvres megye:

Járások:

Bressuire;

Cerizay;

La Gâtine: Doux, La Ferrière-en-Parthenay, Fomperron, Mazières-en-Gâtine, Oroux, Pressigny, Saint-Germier, Saint-Georges-de-Noisne, Saint-Marc-la-Lande, Thénezay és Verruyes települések kivételével;

Mauléon;

Parthenay;

Thouars: Louzy település kivételével.

Települések: Airvault, Argenton-l’Église, Availles-Thouarsais, Bouillé-Loretz, Boussais, Coulonges-Thouarsais, Glénay, Louin, Luché-Thouarsais, Luzay, Maisontiers, Pierrefite, Sainte-Gemme, Saint-Loup-Lamaire, Saint-Varent, Tessonnière, Val-en-Vigne.

Vendée megye:

Járás:

Mortagne-sur-Sèvre.

Települések: Bazoges-en-Paillers, La Boissière-de-Montaigu és Treize-Septiers.

5. Kapcsolat a földrajzi területtel

A „Volailles d’Ancenis” baromfi származással való kapcsolata a hírnevén és a terméknek az állattartók szakértelmével összefüggő sajátosságain alapul.

A „Volailles d’Ancenis” OFJ földrajzi területe a Loire torkolatától a Loir folyóig terjedően a Loire-völgy egész alsó részét lefedi. A domborzat völgyekkel szabdalt és egy meglehetősen sűrű folyórendszer köré szerveződik.

A földrajzi területet az Armorikai-hegység által kínált közös talapzaton kialakult talajok igen nagy változatossága, és ennek következtében a talajok mezőgazdasági potenciálja szempontjából – még egy gazdaságon belül is – térbeli sokszínűség jellemzi. Nagyrészt ez ad magyarázatot az itt kialakult növénytermesztési rendszerre; a térség földművesei és állattenyésztői hagyományosan mindig is legelőknek szánták a kiszáradásra leginkább hajlamos vagy a legrosszabb vízelvezetésű földeket, a legmélyebb és/vagy a legtermékenyebb földeket gabonafélék, elsősorban búza és árpa termesztésére, a többit pedig takarmánynövények termesztésére használták.

A „Volailles d’Ancenis” OFJ földrajzi területe Franciaország egyik nagy, fás mezsgyékkel tagolt régiójához tartozik. Így Loire-Atlantique, Maine-et-Loire, Vendée és Deux-Sèvres megyében is nagyon sok, fás mezsgyékkel tagolt földterület, ún. bocage található; ennek köszönhetően az egész földrajzi területen egybefüggő, fás mezsgyékkel tagolt földterületek vannak. A sövények, amelyek sokféle fafajukkal a biológiai sokféleség valódi tárházai, menedékül szolgálnak a vadon élő állatok és különösen a rovarok számára; ezek mennyiségileg nehezen meghatározható, de valódi fehérjeforrást biztosítanak a kifutókon a baromfi számára a földigiliszta kiegészítéseként. A talajok zúzakavicsnak nevezett ásványi elemeket is biztosítanak: ezek a kis mértékben megmunkált cserjés talajok felszíni részében található apró kavicsok, amelyek elősegítik az azokat lenyelő baromfik zúzájának fejlődését.

A földrajzi terület éghajlatát többnyire enyhe és óceáni mezoklímák mozaikja alkotja, amely lehetővé teszi, hogy a baromfit korán kiengedjék a szabadba. A fű korai növekedését elősegítő tavaszi csapadék miatt az állattartók mindig is arra törekedtek, hogy korán kiengedjék a szárnyasokat.

A „Volailles d’Ancenis” földrajzi területe olyan régió, ahol hagyománya van a növénytermesztésre és állattartásra épülő vegyes gazdálkodásnak. E két fő termelési ággal párhuzamosan alakultak ki a baromfigazdaságok, amelyekben a búza adta a baromfitakarmány alapját. Ezzel a kiegészítő tevékenységgel hagyományosan a nők foglalkoztak, akik a mindennapi betevő biztosításáról gondoskodtak. Ezeket az állattartási hagyományokat őrizték meg, amelyek a „Volailles d’Ancenis” szárnyasok tenyésztésén keresztül még ma is élnek: az állatok egész nap a szabadban vannak, ugyanúgy ágakon ülnek, mint a baromfiudvarokban, az állattartó – ugyanúgy, mint régen a gazdasszony – naponta búzát szór az állatoknak, és a szárnyasokat főként gabonafélékkel etetik. Nagy figyelmet fordítanak a takarmányozásra és a hizlalásra, hogy a takarmányon tartott csirkékből hízott csirkék váljanak.

A „Volailles d’Ancenis” baromfit háztáji szabadtartással nevelik. A „Volailles d’Ancenis” baromfit korán kiengedik a szabadba. A csirkéket, kappanokat és jércéket a 37. napon, a gyöngytyúkokat és gyöngykappanokat az 53. napon, a pulykákat pedig a 42. napon engedik ki.

A korai szabadba engedés, de a kifutó alapos átkutatása is az igénytelen törzseknek köszönhetően lehetséges. Ezek a természetes módon nagyon aktív törzsek igényt tartanak a gubbasztásra, a kapirgálásra és a csipegetésre, és a termelői csoportosulás gazdálkodási gyakorlatai elősegítik ezen igények kielégítését.

A „Volailles d’Ancenis” baromfi takarmánya 100 %-ban növényekből, ásványi anyagokból és vitaminokból áll, ezen belül is legalább 70 %-ban gabonaféléket és gabonatermékeket tartalmaz. A zúza működésének elősegítése érdekében a gabonafélék legalább 12 %-át szemes búza formájában biztosítják, ami az érzékszervi tulajdonságokhoz is hozzájárul.

A „Volailles d’Ancenis” szárnyasokat kerekded test, gömbölyded mellhús, valamint a combok oldalsó részén és a mellcsont mindkét oldalán lerakódott jelentős zsírréteg jellemzi.

A „Volailles d’Ancenis” baromfi tenyésztése az előállítási terület szintjén, de a gazdaság szintjén is a rendkívül változatos minőségű talajok kiaknázásának köszönhetően alakult ki.

Az emberek ugyanis azáltal alkalmazkodtak, hogy a földek jobb hasznosítása érdekében kiegészítő gazdálkodási rendszereket alakítottak ki, vagyis állattartó vegyes gazdálkodással, és különösen gabonatermesztéssel és marhatartással foglalkoztak.

Ehhez az embereknek fel kellett osztaniuk a földet, és egy fás mezsgyékkel tagolt tájat alakítottak ki. Ez utóbbi jellemzi a „Volailles d’Ancenis” földrajzi területét.

A fás mezsgyét védősövények alkotják, amelyek körülveszik a kifutókat, elősegítve a baromfi szabadtartását. A fás mezsgye védelmet biztosít a szél és a ragadozók ellen. Ezenfelül természetes ülőhelyeket, valamint a baromfi fejlődését elősegítő rovarokat és zúzakavicsokat biztosít. Másrészt lehetővé teszi, hogy az állatok a kifutó teljes területét átkutassák.

A kiválasztott igénytelen törzsek, a többnyire enyhe és óceáni éghajlat, valamint a védelmet biztosító sövények lehetővé teszik az állatok korai kiengedését. A korai szabadba engedésnek köszönhetően a baromfi bőséges mennyiségű füvet tud fogyasztani.

E szívós törzsek természetes viselkedésének egyik jellegzetessége, hogy szeretnek ágakon ülni, amire lehetőséget biztosítanak a mezsgyék sövényeinek alacsonyabb ágai, de a tenyésztők által az ólakban elhelyezett ülőrudak is. Az állatok számára ekképpen biztosított rendszeres testmozgás garantálja a „Volailles d’Ancenis” jellemzőit.

A csirkék természetes viselkedését, a csipegetést és a kapirgálást a gazdák is elősegítik azzal, hogy napi rendszerességgel búzát szórnak szét, valamint csipegethető tárgyakat adnak az állatoknak. Ezek a tényezők azáltal, hogy biztosítják a szárnyasok megfelelő hízásához szükséges nyugalmat, a hosszan tartó neveléssel együtt lehetővé teszik a hasított testekre jellemző kigömbölyödött alkat kialakulását.

A termelés hagyományos jellegének köszönhetően előbb a régióban szerzett hírnevet a termék, amit az is igazol, hogy Ancenis-ben hetente tartanak baromfipiacot.

Mindezek az elemek biztosítják a késztermék elismert minőségét, amit a párizsi Országos Mezőgazdasági Versenyen 1995 óta megszerzett érmek is bizonyítanak.

Hivatkozás a termékleírás közzétételére

(e rendelet 6. cikke (1) bekezdésének második albekezdése)

https://www.legifrance.gouv.fr/affichTexte.do?cidTexte=JORFTEXT000039121349&dateTexte=&categorieLien=id

(1) HL L 343., 2012.12.14., 1. o.